Diari Oficial de la Generalitat Valenciana


Sumari del DOGV 3279, del 06-07-1998 (1998/4907)

RESOLUCIÓ de la Universitat de València, de 9 de juny de 1998, per la qual es fa una oferta pública d’una plaça de tècnic mitjà d’Investigació d’aquest organisme, amb contracte laboral eventual (projecte: Contribucions al calorímetre hadrònic d’Atlas).
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3279

Data del DOGV
:   06-07-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/4907


Data del document
:   09-06-1998

Organisme emissor
:   Universitat de València

Tipus de document
:   Resolució

RESOLUCIÓ de la Universitat de València, de 9 de juny de 1998, per la qual es fa una oferta pública d'una plaça de tècnic mitjà d'Investigació d'aquest organisme, amb contracte laboral eventual (projecte: Contribucions al calorímetre hadrònic d'Atlas). [1998/X4907]
  
El Rectorat de la Universitat de València, fent ús de les atribucions que li confereix l'article 18 en relació amb l'article 3.e de la Llei de Reforma Universitària, fa una oferta pública d'una plaça de tècnic mitjà d'Investigació d'acord amb les bases següents:
  
1) Denominació del lloc de treball: tècnic mitjà d'investigació.
  
2) Classificació del lloc de treball
  
Grup: B.
  
Complement de destinació: 18.
  
Complement específic: E 009.
  
3) Objecte i període
  
Col·laboració en el disseny, muntatge i implementació d'un laboratori de Test de PMS (Photomultiplyer).
  
Col·laboració en els tests a realitzar sobre el PMS.
  
La durada del contracte serà determinada per la durada del projecte i la disponibilitat de pressupost.
  
4) Jornada de treball: 12 hores setmanals.
  
5) Perfil de la plaça: tècnic mitjà que col·labore amb el grup d'investigació de Física d'Altes Energies en el laboratori de test de PMS.
  
6) Requisits dels aspirants
  
- Tenir nacionalitat espanyola o, d'acord amb el que estableix la llei 17/1993, de 23 de desembre (BOE de 24 de desembre de 1993), sobre l'accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.
  
- Tenir complerts 18 anys el dia en què finalitze el termini de presentació de sol·licituds.
  
- Diplomatura o titulació equivalent en l'àrea de la Física
  
- No estar inhabilitat per a l'exercici de funcions públiques.
  
- No haver estat separat mitjançant expedient disciplinari de qualsevol administració o treball públic.
  
7) Mèrits preferents
  
Coneixements de l'idioma anglès
  
Coneixements de programació, Windows 95, UNIX, etc.
  
Experiència en Fotomultiplicadors
  
8) Sistema selectiu de la plaça
  
- Valoració del currículum dels aspirants (d'acord amb el barem que figura a l'annex II).
  
- Entrevista amb el tribunal.
  
9) Tribunal
  
El tribunal qualificador és el que figura a l'annex III d'aquesta convocatòria.
  
Els membres del tribunal hauran d'abstenir-se d'intervenir quan es troben en alguna circumstància de les fixades als articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president podrà sol·licitar als membres del tribunal una declaració expressa de no trobar-se en les circumstàncies fixades als articles esmentats.
  
El tribunal resoldrà tots els dubtes que puguen sorgir en l'aplicació d'aquestes normes, i allò que calga fer en els casos no establerts.
  
El procediment d'actuació del tribunal s'ajustarà a cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
10) Presentació d'instàncies
  
Les instàncies, juntament amb el currículum, cal presentar-les al Registre de Gerència de la Universitat de València (carrer de l'Antiga Senda de Senent, 11, baix), en el termini de 10 dies naturals a partir del dia següent a la publicació al DOGV .
  
Així mateix, cal presentar certificats compulsats de tots els requisits i mèrits que es fan constar al currículum.
  
Cal presentar una còpia del document nacional d'identitat.
  
11) Sol·licituds
  
S'haurà d'utilitzar el model que figura en l'annex I d'aquesta convocatòria, que es podrà recollir al Servei d'Investigació de la Universitat de València (c/ de l'Antiga Senda de Senent, 11, 3a planta).
  
12) Norma final
  
Aquesta convocatòria, les seues bases i tots els actes administratius que es puguen derivar d'aquesta i de les actuacions del tribunal, podran ser impugnats per les persones interessades en els casos i la forma que estableix la Llei 30/1992, de 26 de novembre, de règim jurídic de les administracions públiques i del procediment administratiu comú.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
València, 9 de juny de 1998.- El vicerector d'Organització Administrativa: Lluís Guia i Marín.
  
Annex I
  
Instància
  
Dades personals
  
Primer cognom.... Segon cognom.... Nom....
  
Data de naixement .... DNI.... Telèfon....
  
Adreça i codi postal.... Localitat/comarca o província ....
  
Dades del lloc de treball sol·licitat:
  
Denominació del lloc de treball: tècnic mitjà d'Investigació. Projecte: Contribucions al Calorímetre Hadrònic d'Atlas
  
Classificació: B18 E009
  
DEMANE l'admissió en el concurs públic per cobrir una plaça de tècnic mitjà d'Investigació, convocat per Resolució de data 9 de juny de 1998.
  
La persona interessada,
  
València, ... , d ... de 1998.
  
Annex II
  
Barem
  
- Titulació acadèmica superior a la necessària per a accedir a la plaça: de 0 a 2 punts.
  
- Experiència professional afí al perfil de la plaça: fins 1 punt per any treballat, amb un màxim de 5 punts.
  
- Idiomes: de 0 a 1 punts.
  
- Altres mèrits afins la plaça (publicacions, beques, cursos, programa de tercer cicle): de 0 a 4 punts.
  
- Entrevista: de 0 a 4 punts. El nombre d'aspirants que hagen de passar a la fase d'entrevista es determinarà per criteri del tribunal que haja de jutjar les sol·licituds presentades.
  
Annex III
  
Tribunal titular
  
President: Emilio Higón Rodríguez (director del Dpt. de Física Atòmica, Molecular i Nuclear, i director del projecte)
  
Vocals: Antonio Ferrer Soria (catedràtic del Dpt. de Física Atòmica, Molecular i Nuclear).
  
Lucía Echevarría Gil, cap del Servei d'Investigació.
  
Dos representants del Comitè d'Empresa, proposats per aquest òrgan.
  
Tribunal suplent
  
President: Joan Fuster Verdú (investigador del CSIC)
  
Vocals: Maria Victoria Castillo Giménez (professora Associada del Dpt. de Física Atòmica, Molecular i Nuclear, i directora del projecte).
  
Fernando Sánchez Carmen (responsable de la Secció de Gestió d'Investigació)
  
Dos representants del Comitè d'Empresa, a proposta d'aquest òrgan.
  
5. Altres administracions
  
Ajuntament de l'Alqueria de la Comtessa